《秋晚杂书三十首》
元代·方回

世称陶谢诗，陶岂谢可比。
池草固未雕，阶药已颇绮。
如唐号元固，固岂元可拟。
中有不同处，要与分朴诡。
郑圃赵昌父，颍川韩仲止。
二泉岂不高，顾必四灵美。
咸潮生姜门，虾蜞以为旨。
未若玉山雪，空铛煮荒荠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。